Cristina Bucșa

**Cristina Bucșa** edo **Bucsa** (Chisinau, Moldavia, 1998ko urtarrilaren 1a) Moldavian jaiotako tenislari kantabriarra da eta Torrelavega Kantabria hirian bizi da hiru urte zituenetik.

## Bizitza 
Moldaviako Chisinau udalerrian jaio zen. Hiru urte zuela etorri zen Kantabriara (Espainia), hasieran  Las Fraguasera eta ondoren Torrelavegara. 2024ko urtarrilean lortu zuen 56. postua banakako sailkapenean. Binakakoan, ostera, 19. postua lortu zuen 2024ko ekainean. Banakako 4 titulu eta binakako 9 irabazi ditu ITF zirkuituan, WTA mailako titulu bat eta WTA 125k mailako beste bat.Serena Williams eta Kim Clijsters ditu erreferente.

2024an plaka batekin omendu zuten jaioterrian, Torre de la Vega pasealekuan, Torrelavegan (Kantabria).

## Ibilbide profesionala 
### 2019 
2019ko ekainean Grand Slameko bere lehen partida jokatu eta irabazi zuen, Wimbledonen atarikoaren koadroan azkena sartuta. Ez zuen aukera alferrik galdu, eta Whitney Osuigwe AEBko promesa gazteari irabazi zion.

### 2021: debuta Grand Slamen 
2021ean Grand Slameko debuta egin zuen Jil Teichmann suitzarraren aurka, 2021eko Estatu Batuetako Irekian, aurreko fasea gainditu ondoren.

### 2022 
2022an aurrera jarraitu zuen eta bere lehen partida irabazi zuen Grand Slameko azken koadro batean. US Openean izan zen lehen kanporaketan Kaja Juvan esloveniarra mendean hartuta.

Denboraldiaren amaierara iritsita, Cristinak bere palmaresa estreinatu zuen WTA 125ks batean. Andorran izan zen, eta binakako mailan, Weronika Falkowska poloniarrarekin batera. 

Urte horretan, Cristinak Espainiarekin jokatu zuen lehen aldiz Billie Jean King Kopako azken fasea Glasgown jokatzeko, baina azkenean ez zuen partidarik jokatu.

### 2023: top 100 
Cristinak 2023an hasi zuen bere markarik onena grand slam batean gaindituz, eta Australiako Irekiaren aurreko fasetik hirugarren txandara iritsi zen. Txapelketa horretan bere ibilbideko garaipenik onena lortu zuen Bianca Andreescu kanadiarra, AEBko irakia Openeko txapeldun ohia, hiru setetan garaituta. Garaipen horrek egun horretara arte bere bakarkako rankingik onenera eraman zuen, munduko 86. postura. Binakakoan Makoto Ninomiya japoniarrarekin batera gainditu zuen lehen kanporaketa, bi setetan Sofia Kenin estatubatuarra eta Yúliya Putinter seva kazakharra gaindituz.

Hurrengo txapelketan, Cristinak bere WTA palmaresa estreinatu zuen 2023ko Lyongo WTA Txapelketa irabaziz, Bibiane Schoofs herbeherearrarekin batera

Martxoan aurreko fasea gainditu eta bigarren kanporaketara iritsi zen Indian Wellsen, Cori Gauff estatubatuarraren aurka 6-2 eta 6-4 galduta.   

Bucsak Wimbledonen egin zuen debuta, eta Kamilla Rakhimovari irabazi zion.

*Lucky loser* moduan sartu zen Kanadako Irekiko koadro nagusian, eta bigarren txandara ere iritsi zen WTA 1000 Cincinnati Open txapelketan egin zuen debutean, 13. serieko burua, Belinda Bencic, eta Guadalajarako Torneoan 6-10 Kristina Mladenovic jokalari ohia mendean hartuta.

Urte amaieran, 2023ko Billie Jean King Kopan egin zuen debuta, Marina Bassolsekin batera Poloniaren aurkako binakako partida jokatuta.

2023 denboraldiari agur esateko, Cristinak WTA 125s mailako bere lehen txapelketa irabazi zuen Limogeseko Torneoan finalean Elsa Jacquemot 2-6, 6-1, 6-2 gaindituta. Gainera, bi aldiz irabazi zuen, binakako koadroan ere garaipena lortu baitzuen, Yana Sizikova errusiarrarekin batera.

### 2024: top 60, lehen final-laurdenak eta brontze olinpikoa 
Cristinak Greet Minnen edo Jasmine Paolini jokalariei irabazi zien Australiako biran. Hala ere, Australiako Irekian amore eman zuen banakakoen lehen txandan. Azpimarratzekoa da txapelketa horretan final-laurdenak lortu zituela binakako koadroan Alexandra Panova errusiarrarekin batera.

Otsailean, Abu Dhabiko WTA 500eko final-laurdenetara iritsi zen Cristina.

Madrilen lortu zuen Cristinak bere ibilbideko titulurik garrantzitsuena. Sara Sorribesekin batera, Cristinak Laura Siegemund eta Barbora Krejčíková

gainditu zituen finalean, 6-0 eta 6-2ko emaitzarekin.

## Olinpiar Jokoak 
### Binakakoa 
#### Brontzezko domina 
## WTA tituluak (5; 0+5) 
### Binakakoak (5) 
#### Finalista (1) 
## WTA 125K Series 
### Banakakoak: 1 
### Binakakoak: 4 
#### Finalista (1) 
## ITF tituluak 
### Banakakoak: 4 
### Binakakoak: 9 
## Erreferentziak 
## Kanpo estekak